दुधवा बाघ अभयारण्य
दुधवा बाघ अभ्यारण्य (Dudhwa Tiger Reserve) भारत के उत्तर प्रदेश राज्य के लखीमपुर खीरी और बहराइच ज़िलों में 1,284.3 कि॰मी2 (495.9 वर्ग मील) क्षेत्रफल पर विस्तारित एक संरक्षित क्षेत्र है। इसमें किशनपुर वन्य अभ्यारण्य, दुधवा राष्ट्रीय उद्यान और कतर्नियाघाट वन्य अभ्यारण्य सम्मिलित हैं। इसकी पूर्वोत्तरी सीमा नेपाल से लगती है। यह एक जलोढ़ मैदान पर फैला हुआ है जिसे दक्षिणपूर्वी दिशा में बहने वाले कई नदी-झरने सींचते हैं। इस अभ्यारण्य का अधिकांश भाग तराई क्षेत्र में है और भूमि की ऊँचाई 110 से 185 मीटर के बीच है।